Broj: 10- Podgorica, 3. 7. 2024. godine

Na osnovu člana 13 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG”, broj 41/18), Ministarstvo finansija objavljuje:

**IZVJEŠTAJ NAKON POZIVA ZA KONSULTOVANJE ZAINTERESOVANE JAVNOSTI POVODOM IZRADE PREDLOGA PROGRAMA TRGOVINSKIH OLAKŠICA 2024-2026,**

**SA AKCIONIM PLANOM**

na osnovu Javnog poziva organima, organizacijama, udruženjima i pojedincima (u daljem tekstu: zainteresovana javnost) da se uključe u početnu fazu pripreme Predloga Programa trgovinskih olakšica 2024-2026, sa Akcionim planom, u vidu dostavljanja inicijativa, predloga, sugestija i komentara.

Predstavnica privrednog društva DOO „STADION“ PODGORICA, g-đa Snežana Delević je dostavila Inicijativu za unaprjeđenje trgovinskih olakšica, akt broj 01-430/24-1483/1 od 29. 2. 2024. godine, ističući da je potrebno uspostaviti instrumente bržeg protoka roba, kako izvoza tako i uvoza, obzirom na veliko učešće uvoza roba široke potrošnje.

U inicijativi navodi da je potrebno naglasiti da među uvoznicima postoje i oni koji su od strane Uprave carina višeslojno provjereni i stalno se provjeravaju, te u konačnom kao stabilni i sigurni privredni subjekti, posjeduju Rješenja o pojednostavljenim postupcima uvoza po Carinskom zakonu („Sl.list CG“, br. 86/22) kao i sertifikat AEO - ovlašćeni privredni subjekt („Sl.list CG“, br. 38/15 i 45/19). Da bi se ova pojednostavljenja sprovodila u praksi, potrebno je da se stvore neophodni ambijentalni preduslovi, a cilj je brži protok roba i snižavanje troškova prometa u korist povoljnih maloprodajnih cijena na domaćem tržištu. U tom smislu i procedure resornih organa vezano za uvoz, treba da budu brze i efikasne. Praksa je pokazala da Uprava carina ima ove procedure razmjene podataka sa privredom u elektronskoj formi, organizovano je na visokom nivou i da stalno radi na unaprjeđenju istih. Potrebno je da ostali državni resori, posebno inspekcije, koje kontrolišu robu na uvoz, isprate ove procese unaprjeđenjem svojih procedura.

Kod uvoza robe široke potrošnje, kao što je hrana, kućna hemija i slično, posljednjih godina procedure prilikom uvoza su sporije i komplikovanije, prvenstveno zbog promjene načina rada inspekcijskih službi i ukidanja instituta najave pošiljke iz uvoza 24h unaprijed, uslovljavajući podnošenje zahtjeva za pregled pošiljke iz uvoza carinskim dokumentom (tzv. tranzitni dokument), kojim se dokazuje da je roba prešla granicu Crne Gore.

Predlažemo da se uspostavi tj. vrati instrument najave pošiljke za uvoz 24h prije dolaska na granicu, koji je internog karaktera i koji ima veliki uticaj i na spoljnotrgovinske tokove robe široke potrošnje, pa u konačnom na cijenu robe u maloprodajama, kao krajnjem cilju.

Najava pošiljke 24h unaprijed bi olakšala uvoz, naročito za preduzeća koja imaju odobrenje o pojednostavljenju od Uprave carina ili su AEO – ovlašćeni privredni subjekt i koji uglavnom uvoze jedne te iste robe, dalo puni smisao.

Takođe, potrebno je generalno podizanje nivoa elektronske komunikacije između privrede, tj. učesnika u spoljnotrgovinskom prometu (uvoznici i izvoznici) sa resornim inspekcijskim službama, kao i drugim državnim organima. Ovo u konkretnom slučaju znači da je potrebno omogućiti da se zahtjevi za pregled robe iz uvoza mogu podnositi elektronskim putem i da se na isti način mogu izdavati rješenja za dalje postupanje sa robom iz uvoza.

Ministarstvo finansija je dostavljenu inicijativu razmotrilo i uzelo u obzir prilikom izrade predloga Programa trgovinskih olakšica 2024-2026, sa Akcionim planom.

**Ministarstvo finansija**

**GENERALNA DIREKTORICA**

**Biljana Peranović**